
Koskraamatuksr: 


|. vaatus 


|. etendus. 


Anton, Kaarel ja Juhan istuvad särgi väel laua 
peal ja õmblevad. Lilli istub masina juures ja õmbleb. 
Melster võtab võeral mõetu. 


Meister: Odavalt hästi — ruttu valmis — 
töö hää! (Kirjutab) Kas soovite eest pikalt lahti? 

Võeras: Kahe nööbiga. 

Meister (mõedab): Odavalt hästi — ruttu 
valmis — töö hääl So, neli nädalat peale 
Jaani tulge järele. 

Voeras (kumardades keskuksest ära). 

Juhan: Kas ta hinda ei küsinudki ve? 

Meister: Ei, 

Anton: Kuue eest võtame kartulaid, 

Kaarel: Vesti eest veidi rukki jahu. 

Juhan. Ja pükste eest pisut püüli. 

Meister (kurjal): Vait, kes hinnavõtja 
on, kas sina, sina, sina või mina ? 

Juhan: Eks ikka sina, meister, sina. 

Kõik (hoolega töäs). 

Meister: So, nüüd lähen ma linna, vaa: 
dake, et te mul asjata aega surnuks ei löö, 
da sina Lilli — oma tuppa, marsch! (Näitab 
käega külgukse poole seni: kui Lilli mööda läheb, siis 
laseb käe alla vajuda ja läheb ise järele), 


0100 es 


Il. etendus. 


Anton (ronib laua pealt maha, kükitab ukse 
juurde ja kuulatab). 

Kaarel (kes seda märkab, teeb niisama). 

Juhan teiste järele). 

Kõik (kuulavad), 

Kaarel (kes Antoni seljataga): Mis meister 
ütles ? 

Anton: Meister ütles, et ta oma tütart 
sinule ei anna 

Juhan (Kaarli seljataga): Mis ta ütles? 

Kaarel (müksab): Et ta oma tütart sinule 
ei anna. 

Juhan <teebveidra näo ja sügab kõrvatagust), 

Kõik (jooksevad häkki laua peale ja hakkavad 
tööle). 

Meister (külguksest, võtab kepi ja mütsi); 
Nüüd poisid, et te mul ei laiskle! (keskelt ära). 

Anton (vaatavad tõsiselt talle järele, peale 

Kaarel | ukse kinnipanemist vaatavad üks- 

teisele otsa ja hakkavad rõemsaste 
Juhan laulma; ; - 
Jah nobedaste tööd me teeme, 

kui üksi jääme, siis rõemsaks saame, 

nüüd oleme kõik meistri mehed, 

ja teeme ehet, nii kui heaks arvame... 


Juhan (srõemsalt): Aga kas teate, laulame 
veel. Anton, sina hakka peale. 

Kõik (kordavad sedasama salmi), 

Anton (pärast laulu lõppu): Ja, kõik on 
ju väga hää, aga kui tuleb keegi tellijatest, 
kes siis teda vastu võtab? Noh, muidugi vist 
mina, sest mina õmblesin Tailinnas teaatrist 
koju minnes kardovoi ülemale ülikonna. 

Kaarel: Ei, mina, — sest minu tehtud 
pintsak on Asut. Kogus kellegi suure nina seljas. 

Juhan: Sõbrad, ärge riielge, ehk võtan 

mina, sest mina parandasin parun Engelhardtil 
täskud enne terveks, kui ta Eestimaalt ära läks. 

Anton (naerab): Nah, nii ei tule midagi 
välja, ——- kas teate, heidame liisku. 

ka 0 j Heidame | 

Juhan ttoob küünarpuu ja annab Antonile). 

Anton: Noh, kelle käsi nüüd peale jääb, 
on meie seast meister. 

Kõik (panevad korda mööda käed, nii et Ju: 
hani käsi peale jääb). 

Juhan (uhkeltmeistri sõnu üteldes): Oda- 
valt hästi — ruttu — ruttu — ruttu — 

Anton: ..ruttu valmis, töö hää. (Hakkab 
töösse). 

Juhan (laua peale ronidest: Odavalt hästi — 
ruttu valmis — töö hää! Ei tea, kas meister 
kauaks ära jääb ve? 

Anton: Ei, ta tuleb varsti tagasi, nagu 
ma kuulsin tahtvat ta Tallinna sõita ja nüüd 
läks ta muidugi sõidu luba saama. 

Kaarel (hakkab rõemsalt vilistama) 

Juhan: Noh siis võime juba pikemaks 
ajaks tema keppi unustada. A 

Prl. Valdsnepp (ukse taga): Kas siin 
elab rätseppmeister Pressraud ? 

KõiK (ruttavad kuubesi selga ajama), 

Anton (Kaarli käest kuube ära tõmmates)! Ära 
kisu, — see on minu! 

Kaarel/(tõmbab Juhani käest): See on minu! 

Juhan (võtab laualt valmistegemata kuue ja 
ajab selga). 

Kõik: Sisse. 

Prl. Valdsmepp /(keskuksest, uhke väljanä- 
gemisega, tai kübar peas): Vabandage, kas meister 
Pressraud on kodus? 

Anton: Meister? (Kumardab) Ja. 


a 


Kaarel (sügavamaltkumardades): Mina. 

Juhan (uhkelt etteastudes): Mina meister, 
odavalt hästi — ruttu valmis — töö hää! 

Valdsnepp (kõrvale): Need on vist 
meister Pressraua pojad, -— kui ilusad poisid ! 

Anton (tõmbab Juhani eest ära): Kas preilid 
lubavad mõetu võtta? 

Kaarel: Ülijaki mõetu? 

Juhan: Kieidi mõetu? 

Valdsnepp: Jah meistrid, ma soovin 
frentsdh-ülijakk ja kalifee-kleit. 


020 203 (võtavad kordamööda mõeti ja kir- 
Ja Ren jutavad, ühtetelst eest ära lükates). 


Juhan (ümbert mõeti võttes, jääb preili otsa 
vaatama, väriseva häälega): Odavalt hästi —ruttu — 

Kaarel (võtab Juhani kinni ja viskab vastu 
Antoni). 

Anton (preili juurde minnes) : Vabandage, 
on juba nii kaugel. kui valmis on, võin käsku 
tuua, kui adressi teatate? 

Vaidsnepp: Olge head — Kassisaba 
uulits N2 37, korter 3. 

» Anton (laua juurde minnes): = Kassisaba 
uulits M 37, korter 3 (kirjutab). 

Juhan <Antonile): Korter 3, korter 3. 

Kaarel taitab preilile palitu selga)! Vaban- 
dage, meil on püsttrepp, kas tohin teid saata? 

Valdsnepp (teeb peaga kumarduse—šra). 

Kaarel (temajärel, Antonlleja Juhanile pikka 
nina näidates). 


II etendus. 


Anton 
Juhan 
Juhan: Kassatundsid ka seda preilit ve? 


| (jäävad üksteise otsa vaatama). 


EE 


Anton: Toba oled sa. 

Juhan: Kas jälle mina ve? 

Anton: Noh muidugi sina, aga mitte 
mina ; liisk langes sinu peale ja see oleks pi- 
danud sinu oma olema. 

Juhan: See on õigus jah, aga Kaarel 
oli ju nii häbemata, nägid isegi kuidas ta mind 
pintsaku sabast kaugel kiskus, kui ma preilile 
silmi tegin. 

Anton:"Noh, mikspärast ta sind kiskus 
ja mikspärast ta mind ei kiskunud? 

Juhan: Noh seda mina ei tea. 

Anton: Aga mis sa siis nüüd mõtled 
teha ? 

Juhan: Mis ma mõtlen teha -—— mina 
hakkan nüüd temaga tüli norima ja kui ma 
iga päev tema katlal puren, kül ta siis — 

Kaarel <(keskuksest, rõemsalt vilistades, vaa- 
lab uuri ja hakkab tööle). 

Juhan: Kas sa sellelipaka ära saatsid ve? 

Kaarel: Vait, — meister tuleb. 

Kõik (hakkavad tööle), 

Meister (keskuksest, iseeneses): Odavalt 
hästi — ruttu valmis — (meesteie kurjalt) Noh, 
kas laisklesite jälle te päevavargad. = (Pahemale 
poole ära). 

Kaarel: Päris hirmu ajas peale. 

Juhan: Jah, 59 korda olen tema kepiga 
lüüa saanud ja nüüd mõtlesin, et tuleb 60 hoop. 

Anton: Noh, egas see sinusugusel köha 
ei tee. 

Meister (pahemalt poolt, pakid käes): So, 
nüüd lähen ma pikemaks ajaks ära. Anton 
jääb töö järelvaatajaks ja kui mu tagasiilmu- 
e ajal töö korras ei ole, siis teate! (Keskelt 
ära). 

Anton (ohkab): Siis teame. 

Kaarel: Nüüd võib jälle kergemalt hingata. 

Juhan: Soovin õnne Anton! Nüüd an- 
nan ma kõik sulle üle ühes toba nimega. 

Anton: Lõuad! Õmble parem selle kuuele 
nööbid ette. (Annab ühe kuue Juhanile ja hakkab 
ise mööda tuba käima). 

Juhan: (ronib iaualt maha ja hakkab lava 
pealt midagi otsima). 

Kaarel: Mis sa siin kobad? 

Juhan: Ma otsin niiti 

Anton: Ah ja, niiti ei ole, ma lõpetasin 
selle ise ära. (Hõikab) Preili! 

Lilli (Ilmub uksele). 

Anton: Olge head preili, lubage meile 
niiti. 

Lilli (ära, väikese vaheaja järele tuleb tagasi. 
annab niidi Antoni kätte). 

Anton (võtab niitivõttes käest kinni ja pigistab) 

Lilli (lööb silmad maha, läheb ukseni ja hei- 
dab häbelikult pilgu Antoni peale, siis ära), 

Anton (annab niidi Juhanlte, mõtleb vähe aega 
ja hakkab mööda tuba mõttes käima). 

Kaarel (on kärsitu ja vaatab tihti uuri) 

Juhan (ömbleb ja ümiseb laulu): 


Kui rätsepad kord rändasid 

ja läksid ära sõtta, 

siis koju jäin kui ausam mees, 

ka pruudiks köögi Kata. 

Seal nälga nägi iga mees, 

ja tunda said suurt valu, 
kuid mina kodus — praad mul ees 
ka Kata pakkus mõnu. 


Kaarel (tuleb laua pealt maha): Vabanda 

Anton, ma pean täna tähtsa asja pärast pool 
tundi varem õhtule jätma — homme teen tasa. 

Anton: Pole viga. 

Kaarel (korraldab end, slis keskuksest ära). 

Anton: Ta oligi täna kärsitu ja mõttes, 
ei tea, mis tal pidi olema? 

Juhan: Noh, eks ikka see ta! kruvid 
lahti vintis, keda ta trepist alla talutas, 

Anton: Ah see — (läheb pahemale poole 
ukse juurde, kuulatab, mõtleb veidi, läheb Juhani juurde) 
Juhan! Kas tead ? 

Juhan: Ei tea. 

Anton: Ole õige pai pois ja käi poes 
ära, meil on kuue vaheriie päris otsas. 

Juhan (õemsalt): Ja mul ongi tarvis 
linna minna, -- näen ehk ka teda! 

Anton: Noh, keda sa siis näed? 

Juhan (häbelikult): Noah, ikka seda, kel: 
lega ma mineval nädalal trepimäel põõsas. . . 

Anton (naerdes): Ah seda — õnn kaasa! 

Juhan <keskuksest ära). 


IV. etendus. 


Anton (käib edasi-tagasi, jääb mõttesse): Tei- 
sed ametivennad elavad pealinnas elu, kuna 
minu puhkeaeg sureb siin kääride ja riidetap- 
pide vahel! Jah, siin on ju mu läpsepõlve arm- 
sam mälestusepaik. Siin olin ma õnnelik — 
(tasa) õnnelik seni, kuni mind kui varast minema 
aeti! Jgavesti tahtsin ma siit majast lahkuda, 
kuid igatsus selle järele, keda aastad mälestu- 
sest veel maha kiskuda ei ole suutnud, sundi- 
sid mind jälle siia! «Raskelt) Siia, et temalt veel 
ühte küsida — ja siis mu armsam lapsepõlve 

mälestusepaik — jumalaga ! Jumalaga'unistused 
armu ajast ja jumalaga Liili | 

Lilli (pahemalt poolt): Kas teie kutsusite? 

Anton (kohkub, kuid toibub pea): Preili Lilli, 
kas tohin ma teilt midagi küsida? 

Lilli: Ja nimelt? 

Anton. Esiteks seda, — kas tunnete 
teie mind? 

Lilli (jääb imestades vaatama) 

Anton: Olete teis mind ennemalt ku- 
nagi näinud ? 

lhlel iv: Eu 

Anton: Kas mäletate veel seda aega, 
kui ükskord isa teid selle käest ära kiskus, keda 
teie armastasite ja kes teid armastas. 

Lilli: Jimar! — Miks ei tunnud ma sind 
ennem. .. 

Anton: Lilli —teie ei pidanudki tundma, 
sest kui teie oleksite tunnud, siis oleks ka teie 
isa mind ära tunnud ja siis oleks ta seda juba 
tõeks teinud, mida selkorral rohuaias lubas. 

Lilli: Jlmar!.. 

Anton: Ma olin ju tema silmis kurjate- 
gija, varas. Ta lubas mind kohtu kätte anda, 
ma olin kül ilmsüüta, aga kahtlus oleks võinud 
minu peale langeda ja ma oleks olnud vang -- 
vang sellepärast, et mina töölise poeg maja- 
omaniku tütart armastasin. 

Lilli <õrnalt): Jlmar! 

Anton: Sinu isa ajas mind majast mi- 
nema, ma põgenesin ära kaugele, kus ma 
mitmed aastad sinu peale mõteldes mööda 
saatsin. Ja nüüd, kui ma arvasin, et mind 
enam siin ära ei tunta, tulin tagasi — tagasi 
sinu isa juurde, kelle kepp küllalt minu turjal 
on tantsinud, (näitab pressraua peale) kui see 

õnnetu pressraud vahest külm ehk teinekord 
jälle liiga palav oli. Noh, nüüd ei tulnud ma 
küll mitte selles mõttes siia, et siit omale tööd 
ülespidamiseks otsida. Ei, vaid nüüd tulin ma 
sinult küsima, Lilli, olid sa ühes arvamises 
isaga, kui siin vargus toime pandi? Vasta, — 
pidasid sa mind vargaks ? 

Lilli (tähenedes) : Jlmar! . . 

Anton: Olen ma siis tõesti sinu mee- 
lest ilmsüüta ? 

Lilli: Mitte üksi minu meelest, vaid kõik 
teavad, et sa ilmasüüta oled. Minu isa vihkas, 
et sa mind armastasid ja sellepärast veeretas 
ta kõik süü sinu peale (nutab). | 

Anton ((Lillit paitades): Ära nuta, Lilli, 
meil ei ole nüüd enam aega nutta. 

Lilli <pisaraid pühkides): Aga mis sa 
mõtled siis nüüd teha? 

Anton: Esiteks sinu isa ette astuda ja 
sind tema käest omale paluda, oled sa sellega 
nõus? 

Lilli: Jimar! Aga minu isa valvas alati, 
et ma sinu ja Kaarliga kokku ei saaks. 

Anton (naljatades): Ja muidugi, ka lolli 
Juhariga. Ma tean, sinu isa seda ei salli, et 
sa tema sellile naiseks lähed, aga kas tead, 
mina ei ole mitte rätsepp, ega rätseppa sell 
Anton, vaid "elukutseline näitleja Jlmar Tüüna. 

Lilli: Oled sa siis näitlejaks hakkanud ? 

Anton: Jah — kohe peate selle, kui 
sinu isa mind siit minema ajas, elasin, kõike 
muud kõrvale jättes, ainult kunstile. 

Lilli (jääb nukralt mõttesse). 

Anton: Lilli — ei meeldi see sulle? 

Lilli: Jlmarl. 

Anton (rõemsalt): Noh, mis siis veel? 

Lilli: Aga minu isa ei salli näitleiaid, 
need olla kõik narrid, veiderdajad ja ülekäte 
läinud inimesed. 

Anton: Noh, kui asi nii on, siis võtame 
näiteosavus ja tarvitame seda. Sina, Lilli, 
tee ainult seda, mis mina sulle kätte juhatan, 
ehk mis teadust loll Juhan sulle minu poolt 
toob. Loll Juhan on sinu isate ustav teener ja 
meile truu abimees, nii on kõik korras ja meie 
jõuame õnnelikult oma eesmärgile. 

Lilli: Arvad sa seda! 

Anton: Ma ei arva, ma tean. 

Lilli: Jimarl (Laseb pea Antoni rinnale). 

Anton: Lilli! (kaliistavad). 


V, etendus. 


Meister (keskuksest): Odavalt hästi — 
ruttu (näeb Antoni Lilit kallistamas, vibaselt) Vargad, 
kelmid, röövlid 

va ) (kohkuvad, teinetelsest eemale). 

Meister (Antoni kallate tormates): Sa võl- 
lanägu, mõrtsukas! 

Lilli (püüab teda tagasi hoida): Papa! 

Anton (julgelt ette astudes): Austatud meis- 
ter, ärge olge kuri, mina armastan teie tütart, 
tema armastab mind — ja nüüd palume teilt 
selleks isalikku luba. 

Meister (Antonile): Sina! (Lillile) Tema! 
Marsch kongi! (Näitab külgukse poole). 

Lilli (nuttes ära). 

Meister (Antonite): Ja sina — käärid 
kotti ja mitte üks nõela pistel ÜUulitsale! Kas 
kuuled, —uulitsale, m-a-r-r-r-s-ch! (Näitab keskust). 

Anton: Austatud meister, minul saab 

kuu alles 14 päeva pärast täis ja enne kuud 
mind siit äraajada ei ole teil õigust, sest nii 
oli kaup. 

Meister (meeletus vihas): Kohtu, kartsa, 
võlla puua, niisugune vargilkäija! (Läheb pahe- 
male poole ära). 


VI. etendus. 


Anton (imestades): Juba jälle see vana 
laul! (Mõtleb). Kas tundis ta siis mind ära, või 
on tal harjunud viisiks ägeduse ajal igat ini- 
mest vargaks sõimata? Noh, on kuidas on, 
kuid mind võidi hirmutada siis, kui ma alles 
poisikene olin, aga nüüd kui ilm minu silmad 
lahti on teinud, naeran ma selle peale. (Vaheaeg). 
Aga mis pean ma siis nüüd tegema? (Mõtleb). 
Jah, siit lähen ma minema, ei olegi enam lusti 
siin riidelappide ja palava pressraua juures 
istuda. Juhan on tubli pois ja kül tema kõik 
toimetab. 

Juhan lkeskuksest, pakk käes). 

Anton: Ah näe, seal ta ongi! (Juhanile) 
Noh, Juhan, kuhu poole tuul puhub? 

Juhan: Jkka alla järve ääre ja sealt 
Männamäele. 

Anton: Tubli, aga kas tead? 

Juhan: Ei tea. 

Anton: Mind puhub ta siit välja | 

Juhan: Siit välja ? 

Anton: Jah, meister tuli kodu ja just 
parajaste siis kui meie preiliga teineteist kallis- 
tasime. A 

Juhan (imestades): Kallistasile ? 

Anton: No jah, kallistasime, saa aru, 
armastasime. 

Juhan: Ja mis meister ütles? 

Anton: Mis ta ütles? Ütles, et ma veel 
suurem toba olla, kui sina. 

Juhan: Noh, kas ta siis mind ka tobaks 
peab? 

Anton: Ah ei pea, ta muidu niisama 
arvab. 

Juhan: Ah arvab. Aga mis siis preili 
ütles ? 

Anton: Preili ütles, et ma teda ära pean 
võtma, ise meistriks hakkama ja sind sellide 
peameheks määrama. 

Juhan (rõemsalt): Kas tõesti ve? 

Anton: Tõesti jah, nüüd katsu aga mul 
abiks olla. 

Juhan: Šee on õigus jah, aga mis ma 
siistpean tegema? . 

Anton: Seda, mis mina käsin, seda 
mis preili käseb ja seda kõik minule ära rää- 
kima, mis meister sind käseb.“ Kas said aru? 

Juhan: Sain küll, miks ma ei saand — 
aga mis ma siis nüüd pean tegema? 

Anton: Nüüd pead ootama seni kui ma 
kirjutan, 

Juhan con rõemus ja hakkab õmbiusemasinat 
vaatama). 

Anton (kirjutab): So, nüüd Juhan pead 
selle kirja preilile ära andma, nii et meister ei 
näe, mina ise lähen korterit otsima. 

Juhan: No jah, katsu siis ikka odavalt 
ja hästi. 

Anton: Jah — ja sina ruttu valmis — 
töö hää. 


(Eesriie). 


Il. vaatus. 


Meistri elutuba ühe äkna ja kahe uksega; parem- 
poolne uks viib töötuppa, pahempoolne kõrvattuppa, 
Mööbtiks: pahemal pool sohva ja laud, paremalpool 
kirjutuslaud, toolid jne, 


l. etendus. 


Lilli tistub sohva peal ja laulab): 


Mul saatus karm, 
mul kustund arm 
ja hinges mässab elutorm... 


(Murelikult rääkides): Jlmarl Kui kaua olen ma 
lootuseta olekus sind oma südames kannud! 
Sina olid kauge! ja mul oli ainult mälestus — 
mälestus, mis mind tih'i kuni pisarateni piinas! 
Nüüd, kus ma sind jälle leidsin. täitsivad õrnad 
tunded mu rinda, ma olin õnnelik! (Rõemsalt) 
Onnelik omas ettekujutustes — (Murelikult) Aga 
seal tuli isa ja hävitas kõik! 

Juhan (paremalt poolt, võtab ukse arglikult 
lahti) : Preili t Preili 

Lilli: Mis sull tarvis on ? 

Juhan: Kas meister kodus on? 

Lilli: Ei ole, ta läks linna. 

Juhan: Kas preili üksi on? 

Lilli: (ksi jah, (tasemalt) on sull midagi 
ütelda ? 

Juhan (julgelt sisse astudes): Ei ole. 

Lilli: Noh mis sa siis siit tahad ? 

Juhan: Matahas (vaatab ümber ringi) ühte 
kirja preilile ära anda, mis Anton saatis. 

Lilli (rõemsalt üles karates): Kirja -—- anna 
ta siia. 

Juhan (annab kirja Lillile Ise ära.) 


Lilli (loeb); Armas Lilli! Kokkusaamine 
praegusel ajal on võimata. Kui ta- 
had mulle midagi teatada, siis tee 
seda kirja teel, 

Juhan muretseb kirja mulle kätte, 
ole isa arvamises haige ja ära tule 
enne voodist välja kui isa paha tuju 
mööda. Sinu Jimar. 


(õnnelikult) Minu Jimar! (Murelikutt) Miks on isa 
nii kuri, mikspärast vihkab ta Jlmari, keda 
mina nii palavalt armastan! (Langeb sohvale, ka- 
tab siimad kätega) Oh Jimar! Oh Jimar!.. 


IL. etendus. 


Meister (paremalt poolt kaastundiikult): Jälle 
pisarad! Sa vaene laps! Jkka päev-päevalt lõ- 
ped sa rohkem ja rohkem. 

Lilli: Jah isa mutl on pistjad ja pea- 
valu. (Ohkab) Oeh! Oeh! A 

Meister |Lilli pead silitades): Ara ohka 
tütrekene, ma lasen tohtri kutsuda. Küll saad 
siis jälle terveks. (Hüüsb.) Juhan, Juhan. 

Juhan —(paremait pooli): Mis meister 
soovib? 

Meister: Mine kutsu kohe tohter — 
tohter kutsu, kas said aru? 

Juhan: Miks ma ei saand. (Pahemale ära.) 


Meister: Ära nuta tütrekene, küll saad 
jälle varsti terveks (silitab pead) Mu laps, mu 
silmaterake! (Pahemale ära.) 


III. etendus. 


Lilli tärevusega): Nüüd on kõik kadunud! 
dsa uskus küll kui ma ütlesin et ma haige olen, 
aga tohter — tohter saab kõik aru — räägib 
isale — ja mis ütleb siis Jlmar, kui ta kuuleb, 
et ma seda ei ole täitnud, mis ta käskinud! 
Aga kui ma temale kirjutan — et tohter tuleb 
ja et ma ennast enam varjata ei jõua— (mõtleb) 
Jah! (Läheb kirjutuselaua juurde ja kirjutab, Kirja 
kiont pannes.) Juhan! Juhan | 


Juhan (paremalt poolt jookseb sohva juurde.) 
Mis preili? (Kohkub ära. Lillit laua juures nähes 
jookseb sinna.) Mis preili soovib ? 

Lilli: Vaata Juhan, siin on üks kiri, vii 
ta Jlmarile kohe kä:te. (Meelitades) Küll ma 
kõik ilusasti ära tasun. 

duhan: Tänan preili, tänan! 

Lilli: Noh ole nüüd õige kärmas 

Juhan:Maolen kärmas küll, aga -aga— 

Lilli: Noh mis aga? 

Juhan: Missuguse Jimarile ma selle kirja 
pean viima ? 

Lilli: Oh ära nüüd jampsi, vii see kiri 
Jlmar Tüünale. 


Juhan (mäõteldes): Jlmar Tüünale — ah 
jah. Kaupmees Eitelberg rääkis et ta Tüüna 
Jlmariga koos olnud. Kiitis teist — õige. 


Aga nüüd olla ta ära läinud Tartu või Tal- 

linna teaatrisse kunsti ligi õppima. Armuline 
preilike sinna mina temale järele küll ei saa. 

Lilli (meetltheites): Ta sõitis ära, mind 
jättis ta siia (langeb sohvale) Ma õnnetu! Ma 
õnnetul — -— — 

Juhan: Ta vaeseke on armastuses mõis- 
tuse juba kaotanud, ma lähen vaatan kas tohtri 
herra veel ei tule, Anton lubas ju teda kohe 
saata. (Paremaie ära.) 


IV. etendus. 


Lilli: Nüüd on kõik kadunud! Oh Jilmar! 
Oh Jlmar!i... 

Juhan (paremalt poolt): Siia tohtriherra, siia! 

Anton (mantel ümber. Kannab valis vurrusid 
ja habeme tutti lõua oisas): Kus on teie haige? 

Juhan — (Lilli peale näidatesj: Näe siin 
tohtri herra, siin. 

Anton: Ah siin. Noh nüüd lubage, et 
ma haigust ilma segamata tundma võin õppida. 

Juhan (Tõmbab arglikult Antoni kõrvale. 
Patuvalt.)* Tohtri herra, katsu siis ikka preili ter- 
veks teha, sest kui preili ära sureb, egas Anton 
siistenam teda ei võta ja mina olen siis sel- 
iega sellide peamehe kohast ilma. 

Anton: Noh olge mureta, olge mureta 
ja jätke meid kahekesi. 

Juhan: Noah kui tohtri herra arvab, siis 
mina lähan ära jah. (Paremale ära.) 


V. etendus. 


Lilli (kogeledes): Austatud tohter, mina — 
mina ei olegi haige. 

Anton: Seda parem, mina ei või hai- 
gustel mingit abi anda, sest ma ei ole mitte 
tohter nagu sa nimetasid, vait näitleja tohtri 
arnetis. 

Lilli <ära tundes. Kargab ülesse): Jimar!Sina? 
Mis see peab tähendama, mina tahtsin Juha- 
niga sinule kirja saata, aga tema ütles, et sa 
olevat Tartu või Tallinna ära läinud. 

Anton: Tartu või Tallinna — 


Lilli: Jah, kaupmees Eitelberg olla te- 
male seda rääkinud. 

Anton cnaerab): Noh nüüd saan maaru, 
sina Lilli oled unustanud, et Juhan mind ainult 
varjunime ,Antoni“ all tunneb. 

Lilli: Ah ma lollike. Aga Jlmar, mis see 
siis tähendab, et sa ennast nii ära oled moonu- 
tanud ? š 

Anton (natjatades): Noh, kas ma siis sulle 
nii paremini ei meeldi? 

Lilli: Oh ära tee nalja, ütle mis see 
tähendab ? 

Anton: Noh olgu, ma ütlen siis. (Jstu- 
vad sohvale) Juhan tuli minu juure ja ütles, et 
sinu isa teda tohtri järele olla saatnud, mina 
saatsin Juhani koju ja lubasin ise kõik toime- 
tada ja et ma sind nii väga näha igatsesin, 
panin valts habeme ette ja hakkasin tohtri osa 
mängima. 

Lilli: Kui kena. Aga mis mõtled sa siis 
nüüd teha”? 

Anton: Mis ma mõtlen teha — sina 
oled haige. Haigel on arsti tarvis, ja nii võin 
ma takistamata sind seni vaatamas käia, kui 
mõni uus ja hullem plaan pähe tuleb. 


Lilli: Aga kui isa sind ära tunneb ? 

Anton: Ei kardagi — sa nägid kui au- 
paklikult loll Juhan mind sisse saatis ja ise 
andsid ju ka mulle tohtri nime. —(Kallislavad,) 

Lilli: Jlmar! 

Anton: Lilli! 


Meister (pahemalt poolt, uur näpu vahel) : 
Juba //26 (Lillit Antoni kaenlas nähes, rõemu pärast 
käsa äerudes,) Odavalt hästi — ruttu valmis — 
töö hää! 

Anton (nmeistert nähes kohkub sammu tagasi. 
Võtab Lilli käest kinni ja katsub vere löömist.) 

Meister (kumardab): Väga rõemustav 
tohtri herra! 

Anton (kõrvale): Vist meeldin. 

Meister (kõrvale): Eht väimees! (Anto- 
nile) 7 Kas haigus on kardetav, tohtri herra ? 

Anton: Just mitte, läheb mööda meis- 
ter Pressraud. 

Meister (useeneses): Meister Pressraudl 
(Valjusti.) Vist tohtri herra tunneb juba vare- 
malt mind ja minu tütart ? 

Anton: Jah meistri herra, teie tütrega 
oleme meie juba ammu paremad tuttavad — 
ja kui just mitte veeri ääri mööda rääkida — 
meie armastame teine teist ja oleme valmis 
abielusse astuma, kui teilt selleks isaiiku luba 
saame 

Meister (rõemsalt): Kas tõesti tohtri 
herra ? 

Anton: Teie tütar Lilli tõendab seda. 
(Lükkab Lilli isa poole) 

Lilli (ara!t): Jah isa, luba mind temale, 
ma armastan teda. 

Meister (Lillile) : Niisugust meest olen 
ma sulle juba ammu soovinud. (Valjusti.) 7 On 

see teie mõlemate südame soov ja tahtmine, 
siis olgu mu isalik õnnistus teiega. 

Anton 

(EAA 

Meister (võtab taskusi dokumendid, annab 
Aatonile) : Siin väimees poeg on täielikud do- 
kumendid, mida ma oma tütre jaoks olen mää- 
ranud, võta ja hakka ise selles majas pere- 
meheks. 

Anton (võtab vastu): = Tänan äiapapa, 
tänan! Nüüd ruttan koju ja valmistan end kih- 
luste vastu, mis veel täna ära peavad peetud 
saama. 

Meister: Aga Lilli on ju alles haige! 

Anton: Arst on haigustel abiandja ja 
tundja, kõik läheb mööda, varem kui arvate. 


Meister: Annaks Jumal! 


Anton (Meistrile kätt andes) : Jumalaga äia- 
papa! (Kaliistab Liilit) Nägemiseni mu Lilli. (Ära). 


| (kailistavad). 


VI. etendus. 


Meister (saadab ukseni, käsa õerudes): 
Odavelt hästi — ruttu valmis — töö hää. (Lillile) 
Nüüd tütreke saa aga ruttu terveks, sarnast 
meest ei ole tervest linnast leida. (Küüab.) Ju- 
han ! Juhan! 

Juhan (paremalt poolt Jookstes): Mis meis- 
ter soovib? 

Meister: Juhan, kas tead ? 

Juhan:Ei tea. 

Meister: Täna on meil suur püha, suu- 
rem kui kunagi enne. 

Juhan (hakkab enda püksa puhastama). 

“Meister: Jäta töö seisma ja kraami 
see tuba ilusasti korda. (Pahemale ära.) 

Juhan (tuba koristades): Täna on meii 
suur püha ja mina pean siin tuba kraamima. 
Kas preili ka teab, mis püha meil täna on ? 

Lilli: Mina lähen mehele ja täna pü- 
hitsetakse minu kihluse päeva. 

Juhan [rõemsalt): Mis, preili läheb me- 
hele ? (hakkab lauima). 


Nüüd sellide peamees olen ma, 
ei tee enam asja köögi karuga; 
vait armu suhtes kurameerima, 
mõne majaperemehe tütrega -- 


aga kas siis meister Antoniga on juba ära 
leppinud ve? 
Liili: Ei ole. Mina lähen tohtrile. 
Juhan: Tohtrile (Taganeb,) Segane — 
segane — preili on peris segane. (Koputakse.) 
Lilli: Sissel 


VII. etendus. 


A nton (paremalt poolt harilikult). 

Juhan (jookseb äritult vastu): Anton, ar- 
muline preili on segane, peris segane, jampsib 
ja läheb ühte puhku ikka tohtrile mehele. 

Anton: Ah ära soni, parem mine ja 
teadusta ineistrie, et keegi teda ootab 

Juhan: Mis mateen? 

Anton: Mine ja teadusta meistrile, et 
keegi herra teda ootab. 

Juhan (meistri toa ukse juures hirmul): 
Meistri herra, keegi herra ootab meistri herrat! 

Meister (pahemait poolt, vihaselt): Sina 
võllanägu, välja mu majast! 

Anton: Kas nüüd ei ole ehk lusti ise 
minna? Kaks korda olete teie mind siit küi 
uulitsale ajanud, kuid kolmat korda ei ole teil 
enam õigust, sest mina olen selle maja ära 
ostnud. Siin on paberid. (Näitab dokumenta.) 

Meister (langeb toolile): Petetud, hirm- 
sasti petetud, lolluses uskudes andsin ma pa- 
berid talle kätte ja nüüd onta neid maha müü- 
nud, ah sa igavene angeldaja ja varas! 

Anton: Ärge pahandage, mina ei ost- 
nud mitte selles mõttes seda maja, et teid siit 
uulitsale ajada, ei mina annan kõik teile tagasi, 
kui teie ainult Lilli mulle naiseks lubate. 

Lilli (isa juure minnes) : Jsa, ära ole kuri, 
luba mind temale, ma armastan teda. 

Meister: Juba jälle, oled sa niisama 
pöörleja, nagu naised ikka. Noh olgu (külmalt) 
saage õnnelikuks. 

i A A j (kallistavad.) 

Juhan (rõemu pärast kõrgele üles karates): 
Hõissa, nüüd olen ma sellide peamees ! 

Meister (Juhanile): Noh mis see siis 
tähendab? 

Juhan: See tähendab, et mina nüüd 
enam sinuga ei räägi. (Trambib jalgega ja pu- 
ristab meistrite pääd raputades näkku) 

Kaarel (pahemalt poolt sisse) 

Juhan (Antoni juure minnest: Meister, 
kas mina nüüd ka naist võin võtta ? 

Anton: Minu pärast kas või tänapäev. 

Juhan (pööraselt rõemus olles. Kargab üles): 
Hõissa ! 

Kaarel (häbelikult Juhanilt meistri peale näi- 
dates) : Kas tema enam meister ei ole ? 

Juhan:Ei ole, nüüd on tema meister, 
(näitab Antoni) ja kas tead, nüüd laulame, et 
nobedasti tööd me teeme. 


Kõik: 


Jah nobedasti tööd me teeme, 
* kui üksi jääme 
siis rõemsaks saame, 
me oleme kõik meistri mehed 
ja teeme ehet, 
nii kui heaks arvame. 


(E esrii e). 

